Meryl Streep

Meryl Streep  (; g. 1949 m. birželio 22 d. Niudžersyje, JAV) – amerikiečių aktorė. Daugelio kino kritikų laikoma geriausia šių laikų aktore. Vieni žinomesnių jos vaidmenų filmuose „Kramer prieš Kramerį“, „Ir velnias dėvi Prada“, „Mamma Mia!“, „Sofijos pasirinkimas“, „Adaptacija.“, „Medisono grafystės tiltai“. Yra laimėjusi 3 Oskarus. Vieną kaip geriausia antro plano aktorė filme „Kramer prieš Kramerį“, kitus du kaip geriausia aktorė filmuose „Sofijos pasirinkimas“ ir „Geležinė ledi“. Taip pat buvo nominuota 17 Oskaro nominacijų, 26 Auksiniams gaubliams, iš kurių laimėjo 8.

Biografija 
Meryl Streep gimė 1949 m. birželio 22 d. Naujajame Džersyje, JAV. Aktorės tėvas Harry William Streep buvo farmacininkas, mama Mary V. Streep buvo aktorė. M. Streep mama buvo šveicarų, airių ir anglų kilmės, o tėvas – danų kilmės. M. Streep buvo auklėjama presbiterioniškai. Ji turi du jaunesnius brolius Dana ir Harry. M. Streep užaugo Bernardsvilio miestelyje, Niudžersyje, kur mokėsi Bernards vidurinėje mokykloje. 1971 m. Vassar koledže apsigynė dramos bakalaurą. Vėliau Yale dramos mokykloje – magistro laipsnį.

Meryl Streep buvo susižadėjusi su aktoriumi John Cazale, tačiau jis mirė 1978 m. nuo kaulų vėžio. Tais pačiais metais Meryl Streep ištekėjo už skulptoriaus Don Gummer. Jie kartu turi keturis vaikus: Henry Gummer (g. 1979), Mary Willa Gummer (Mamie Gummer) (g. 1983), Grace Jane Gummer (g. 1986), Louisa Jacobson Gummer (g. 1991). Henry yra muzikantas, o Mamie ir Grace – aktorės. Mamie kartu su Meryl suvaidino filme „Evening“.

Karjera

Ankstyvoji karjera 
M. Streep pasirodė keliuose teatro pastatymuose Niujorke, kuomet pabaigė Yale dramos mokyklą, įskaitant New York Shakespeare Festival pastatymus „Henry V“, „The Taming of the Shrew“, „Measure for Measure“, kuriame vaidino su John Cazale. Ji vaidino Brodvėjuje Brecht/Weill miuzikle „Happy End“, ir laimėjo Obie apdovanojimą už pasirodymą „Alice at the Palace“.

M. Streep pradėjo bandyti vaidinti filmuose ir vėliau prisiminė nesėkmingą bandymą vaidinti Dino De Laurentiis filme „King Kongas“. De Laurentiis pakomentavo savo sūnui italų kalba „Ji bjauri. Kam tu man ją atvedei?“ (She’s ugly. Why did you bring me this thing?) ir buvo šokiruotas, kuomet ši atsakė jam sklandžia italų kalba. Meryl pirmasis pilnametražis filmas buvo „Julia“ (1976), kuriame ji suvaidino mažą, bet lemiamą rolę. Tuo metu M. Streep gyveno Niujorke su savo sužadėtiniu, aktoriumi John Cazale, kuriam buvo diagnozuotas kaulų vėžys. Jis vaidino filme „Elnių medžiotojas“ (1978) ir M. Streep buvo patenkinta, kad gavo mažą rolę, nes tai leido jai būti su J. Cazale filmavimo metu. Ji nebuvo ypatingai susidomėjusi vaidmeniu, komentuodama: „Jiems reikėjo merginos, įsiterpusios tarp dviejų vyrų ir aš tokia buvau“. (They needed a girl between the two guys and I was it.)

Ji suvaidino pagrindinį vaidmenį televizijos seriale „Holocaust“ (1978) – arijų moterį, ištekėjusią už žydų menininko nacių valdomoje Vokietijoje. Vėliau ji paaiškino, kad ėmėsi vaidmens, nes jai reikėjo pinigų. M. Streep filmuotis keliavo į Vokietiją ir Austriją, tuo tarpu J. Cazale pasiliko Niujorke. Grįžusi M. Streep pamatė, jog Cazale liga progresavo ir slaugė jį iki jo mirties 1978 m. kovo 12 d. Ji pasakojo apie savo sielvartą ir ir viltį, jog darbas padės jai užsimiršti; ji priėmė vaidmenį filme „The Seduction of Joe Tynan“ (1979) su Alan Alda, apie kurį vėliau pasakojo, jog dirbo „autopilotu“. Vaidino Katę Šekspyro pjesėje „The Taming of the Shrew“. Serialas „Holocaust“ sulaukė 109 milijonų žiūrovų auditorijos ir atnešė Meryl viešą pripažinimą. Ji laimėjo Primetime Emmy apdovanojimą už šį savo pasirodymą.

„Elnių medžiotojas“ (1978) buvo išleistas mėnesiu vėliau, kuomet M. Streep buvo nominuota Oskarui kaip geriausia antro plano aktorė už šį pasirodymą. 1978 m. rugsėjo mėn. Meryl ištekėjo už skulptoriaus Don Gummer.

1979 m. M. Streep suvaidino antro plano vaidmenį Woody Allen filme Manhatanas. Kalbėdama apie šį filmą ji prisipažino, jog iki šiol dar nebuvo mačiusi visiškai užbaigto scenarijaus, nors jos scenos užėmė tik šešis puslapius. Paprašyta pakomentuoti filmo „Kramer prieš Kramerį“ (1979) scenarijų susitikime su prodiuseriu Stan Jaffee, režisieriumi Robert Benton ir aktoriumi Dustin Hoffman, M. Streep tvirtino, jog moters vaidmuo neatstovavo daugeliui moterų, kurios patyrė santuokos žlugimą ir kovą dėl vaiko globos ir parašytas „per daug piktai“. Jaffee, Benton ir Hoffman sutiko su M. Streep ir scenarijus buvo peržiūrėtas. Benton leido Meryl parašyti dialogus dviem savo scenoms, nepaisant kelių Hoffman’o prieštaravimų. Jaffee ir Hoffman pasakojo apie Streep nenuilstamumą: „Ji nepaprastai daug dirba, tokiu mastu, jog ji tiesiog apsėsta. Manau, jog ji mąsto vien apie tai, ką daro.“

M. Streep sulaukė kritikų pripažinimo už visus 1979 m. pasirodymus, romantinę komediją „Manhattan“, politinę dramą „The Seduction of Joe Tynan“ ir teisminę dramą „Kramer prieš Kramerį“. Kaip geriausia antro plano aktorė ji buvo apdovanota Los Angeles Film Critics Association apdovanojimu, National Board of Review apdovanojimu, ir National Society of Film Critics apdovanojimu už visus tris tų metų filmus. Taip pat už „Kramer prieš Kramerį“ ji laimėjo Oskarą ir Auksinį gaublį.

9-asis XX a. dešimtmetis 

Po dviejų sėkmingų antro plano vaidmenų sėkmingiausiuose 8-ojo dešimtmečio filmuose „Elnių medžiotojas“ ir „Kramer prieš Kramerį“ ir liaupsinama už įvairiapusiškus antro plano vaidmenis, M. Streep perėjo prie pagrindinių vaidmenų. Pirmasis buvo „Prancūzų leitenanto moteris“ (1981), drama, kurioje Meryl vaidino su Jeremy Irons. Jie atliko dvigubus vaidmenis šiuolaikinėje ir Viktorijos laikų istorijoje. „New York Magazine“ viename straipsnyje rašė, jog nors daugelis praeities aktorių turėdavo savotišką identiškumą, Meryl tuo tarpu buvo „chameleonė“, pasiruošusi suvaidinti bet kokią rolę. Už šį savo darbą M. Streep buvo apdovanota pirmuoju BAFTA apdovanojimu.

Kitame filme, psichologiniame trileryje „Still of the Night“ (1982), Meryl bendradarbiavo su Robert Benton, „Kramer prieš Kramerį“ režisieriumi, ir vienais iš pagrindinių aktorių Roy Scheider ir Jessica Tandy.
Filme „Sofijos pasirinkimas“ (1982) ji vaidino lenkę, išgyvenusią holokaustą. M. Streep pasirodymas ir aiškus meistriškumas, pamėgdžiojant lenkišką akcentą, iki šiol liaupsinamas. William Styron, kuris parašė romaną, norėjo, kad Sophie vaidintų Ursula Andress, tačiau M. Streep buvo pasiryžusi gauti šį vaidmenį. Ji įsigijo piratinę scenarijaus kopiją, nuėjo pas Alan J. Pakula ir atsiklaupusi prašė duoti jai vaidmenį. Streep filmavosi „pasirinkimo“ scenoje tik kartą ir atsisakė ją kartoti, nes scena jai buvo nepaprastai skausminga ir emociškai sekinanti. Tarp kelių įžymių apdovanojimų, M. Streep laimėjo Oskarą kaip geriausia aktorė. Savo sėkmę ji toliau tęsė biografiniame filme „Silkwood“ (1983), kuriame ji pirmą kartą vaidino realią asmenybę, Karen Silkwood. Interviu su Roger Ebert, Meryl pasakojo apie ruošimąsi šiam vaidmeniui ir sakė, jog ji susitiko su žmonėmis, kurie pažinojo K. Silkwood, kad galėtų daugiau apie ją sužinoti, ir pastebėjo, kad kiekvienas žmogus matė skirtingą Karen pusę. Dėl to, M. Streep koncentravosi į K. Silkwood gyvenimo įvykius ir galiausiai padarė išvadą: „Aš nesistengiau įsikūnyti į Karen. Aš tiesiog stengiausi žiūrėti į tai, ką ji padarė. Aš surinkau visą informaciją, kurią tik galėjau rasti… Ir galiausiai aš peržiūrėjau jos gyvenimo įvykius ir pasistengiau suprasti ją.“

Kiti jos filmai buvo romantinė komedija „Falling in Love“ (1984), kurioje ji vaidino su Robert De Niro, ir britų drama „Plenty“ (1985). Roger Ebert apibūdino M. Streep pasirodymą filme „Plenty“, teigdamas, kad ji perteikė „didžiulį subtilumą; sunku vaidinti nesubalansuotą, neurotišką, pražūtingą sau moterį, ir suvaidinti ją su tokiu švelnumu ir žavesiu…“

Filme „Out of Africa“ (1985) Meryl suvaidino danų rašytoją Karen Blixen. Filme taip pat vaidino Robert Redford. Filmas sulaukė kritikų pripažinimo. Sekančiuose dviejuose filmuose, „Heartburn“ (1986) ir „Ironweed“ (1987), M. Streep vaidino su Jack Nicholson. Filme „A Cry in the Dark“ (1988) ji vaidino tikrą asmenybę, Lindy Chamberlain, australę, kuri buvo kaltinama savo mažametės dukros nužudymu sensacingoje byloje, kurioje ši tvirtino, kad jos kūdikį pagrobė dingas. Už šį filmą M. Streep laimėjo Australian Film Institute apdovanojimą, Kanų filmų festivalyje laimėjo geriausios aktorės apdovanojimą, New York Film Critics Circle apdovanojimą ir buvo nominuota dar keliems apdovanojimams.

Filme „She-Devil“ (1989) M. Streep suvaidino savo pirmąjį komedijinį vaidmenį kartu su Roseanne Barr.

10-asis XX a. ir 1-asis XXI a. dešimtmečiai 
Nuo 1984 m. iki 1990 m. M. Streep laimėjo šešis People’s Choice apdovanojimus kaip mėgstamiausia kino filmo aktorė ir 1990 m. buvo įvardinta mėgstamiausia pasaulio aktore (World Favorite).

10-jame XX a. dešimtmetyje M. Streep suvaidino daug įvairių vaidmenų, įskaitant ir apdujusią aktorę filme „Postcards from the Edge“, kuris pastatytas pagal Carrie Fisher romaną. Filme taip pat vaidina Dennis Quaid ir Shirley MacLaine. M. Streep ir Goldie Hawn norėjo kartu suvaidinti filme. Apsvarstę daug įvairių projektų, jos pasirinko filmą „Thelma and Louise“, tačiau M. Streep nėštumas sutapo su filmavimu, todėl prodiuseriai nusprendė dirbti su Susan Sarandon ir Geena Davis. Vėliau jos nusifilmavo juodojo humoro komedijoje „Death Becomes Her“ su Bruce Willis.

M. Streep kartu su Glenn Close pasirodė filme „The House of the Spirits“, su Clint Eastwood filme „The Bridges of Madison County“, vėliau sekė filmai „The River Wild“, „Marvin's Room“ (su Diane Keaton ir Leonardo DiCaprio), „Tai, kas svarbiausia“ ir „Music of the Heart“ (ruošdamasi šiam vaidmeniui ji išmoko groti smuiku.)

M. Streep žinoma už savo sugebėjimą pamėgdžioti akcentus. Filme „The Bridges of Madison County“, ji vaidino moterį, kilusią iš Bario Italijoje. Filme „Sophie's Choice“ ji vaidino moterį iš Lenkijos. Ji įgarsino personažus filmuose „The Simpsons“, „King of the Hill“, „A. I. Artificial Intelligence“.

2002 m. Meryl kartu su Nicolas Cage vaidino Spike’o Jonze filme „Adaptation.“. Ji vaidino rašytoją Susan Orlean. Kartu su Nicole Kidman ir Julianne Moore pasirodė filme „The Hours“. Su Al Pacino ir Emma Thompson pasirodė miniseriale „Angels in America“, kuriame suvaidino keturis vaidmenis. Už šį filmą ji gavo savo antrąjį Emmy apdovanojimą. Ji suvaidino tetą Josephine filme „Lemony Snicket’s A Series of Unfortunate Events“ kartu su Jim Carrey.

Be to, ji pasirodė Jonathan’o Demme perdirbtame filme „The Manchurian Candidate“, kuriame vaidino su Denzel Washington. Nuo 2002 m. M. Streep šeimininkauja kasmetiniame renginyje Poetry & the Creative Mind, taip pat paramos koncerte, norint paremti „National Poetry Month“ ir Academy of American Poets programoje. Kartu su Liam Neeson M. Streep šeimininkavo Nobelio taikos premijos koncerte Osle, Norvegijoje 2001 m.

2004 m. M. Streep buvo apdovanota AFI Life Achievement apdovanojimu už gyvenimo indėlį praturtinant Amerikos kiną ir televiziją.

2005 m. Meryl suvaidino filme „Mano geriausias meilužis“. 2006 m. Robert’o Altman filme „A Prairie Home Companion“, kuriame vaidino su Lindsay Lohan ir Lily Tomlin; taip pat didelio pasisekimo filme „The Devil Wears Prada“, kartu su Anne Hathaway. Šis filmas M. Streep pelnė Auksinį gaublį ir Oskaro nominaciją.

2008 m. Meryl suvaidino Donną filme „Mamma Mia!“. Už šį vaidmenį ji laimėjo National Movie apdovanojimą, Auksinio gaublio nominaciją. M. Streep suvaidino seserį Aloysius 2008 m. filme „Doubt“. Už šį filmą ji pelnė Oskaro ir Auksinio gaublio nominaciją. Su Anne Hathaway ji dalijasi Broadcast Film Critics Association apdovanojimu, taip pat laimėjo Screen Actors Guild apdovanojimą.

Filme „Julie ir Julia“ Meryl vaidino amerikiečių virėją Julia Child. Romantinėje komedijoje „It's Complicated“ kartu su Alec Baldwin ir Steve Martin vaidino Nancy Meyers.

Teatras 
Niujorke 1976 m. ji pasirodė Brodvėjaus dviejų dalių programoje: Tennessee Williams „27 Wagons Full of Cotton“ ir Arthur’o Miller’io „A Memory of Two Mondays“. Už pirmąjį Meryl gavo „Tony“ apdovanojimo nominaciją kaip geriausia pjesės aktorė. Ji taip pat vaidino Anton Chekhov’o „The Cherry Orchard“ ir Bertolt’o Brecht-Kurt’o Weill miuzikle „Happy End“. Už šiuos pastatymus M. Streep gavo Drama Desk apdovanojimų nominacijas. Pradėjusi karjerą kine, vaidybą teatre apleido.

2001 m. liepos mėn. M. Streep grįžo į teatro sceną po daugiau nei 20 metų ir suvaidino Arkadiną Anton Chekhov’o „The Seagull“. Pastatymą režisavo Mike Nichols. Pastatyme taip pat vaidino Kevin Kline, Natalie Portman, Philip Seymour Hoffman, Christopher Walken, Marcia Gay Harden ir John Goodman.

2006 m. rugpjūčio ir rugsėjo mėn. ji suvaidino pastatyme „Mother Courage and Her Children“ Taip pat ji suvaidino dramaturgo Tony Kushner pjesėje Angels in America, kuriai dainas parašė kompozitorė Jeanine Tesori; pastatymą režisavo George C. Wolfe. Trijų su puse valandos trukmės pjesėje M. Streep vaidino kartu su Kevin Kline ir Austin Pendleton. Scenoje M. Meryl sudainavo keletą dainų ir vaidino beveik visose pjesės scenose.

Muzika 

Po pasirodymo miuzikle „Mamma Mia!“ M. Streep atlikta daina „Mamma Mia“ Portugalijos muzikos topuose pakilo iki 8 vietos.

35-uosiuose People’s Choice apdovanojimuose jos dainos „Mamma Mia“ versija laimėjo „Mėgstamiausios dainos iš garso takelio“ apdovanojimą. 2008 m. M. Streep buvo nominuota Grammy apdovanojimui už dainos „Mamma Mia!“ garso takelį.

Darbai

Filmografija 
{|class="wikitable" style="font-size: 90%;" border="2" cellpadding="4" background: #f9f9f9;
|- align="center"
! style="background:#B0C4DE;" | Metai
! style="background:#B0C4DE;" | Filmas
! style="background:#B0C4DE;" | Vaidmuo
! style="background:#B0C4DE;" | Pasiekimai
|-
| 1977
| Julia
| Anne Marie
|
|-
| 1972
| The Deer Hunter
| Linda
| National Society of Film Critics apdovanojimas – Geriausia antro plano aktorėNominacija – Oskaras – Geriausia antro plano aktorėNominacija – BAFTA apdovanojimas – Geriausia aktorėNominacija – Auksinis Gaublys – Geriausia kino filmo antro plano aktorė
|-
|rowspan="3"| 1979
| Manhattan
| Jill
| Los Angeles Film Critics Association apdovanojimas – Geriausia antro plano aktorė  taip pat už The Seduction of Joe Tynan ir Kramer vs. KramerNational Board of Review apdovanojimas – Geriausia antro plano aktorė  taip pat už The Seduction of Joe Tynan ir Kramer vs. Kramer National Society of Film Critics apdovanojimas – Geriausia antro plano aktorė taip pat už Manhattan ir Kramer vs. KramerNominacija – BAFTA apdovanojimas – Geriausia antro plano aktorė
|-
| The Seduction of Joe Tynan| Karen Traynor
| Los Angeles Film Critics Association apdovanojimas – Geriausia antro plano aktorė taip pat už Manhattan ir Kramer vs. KramerNational Board of Review apdovanojimas – Geriausia antro plano aktorė taip pat už Manhattan ir Kramer vs. KramerNational Society of Film Critics apdovanojimas – Geriausia antro plano aktorė taip pat už Manhattan ir Kramer vs. KramerNew York Film Critics Circle apdovanojimas – Geriausia antro plano aktorė taip pat už Kramer vs. Kramer
|-
| Kramer vs. Kramer| Joanna Kramer
| Oskaras – Geriausia antro plano aktorė Auksinis Gaublys – Geriausia kino filmo antro plano aktorė  Kansas City Film Critics apdovanojimas – Geriausia antro plano aktorė  Los Angeles Film Critics Association apdovanojimas – Geriausia antro plano aktorė taip pat už The Seduction of Joe Tynan ir ManhattanNational Board of Review apdovanojimas – Geriausia antro plano aktorė taip pat už The Seduction of Joe Tynan ir Manhattan National Society of Film Critics apdovanojimas – Geriausia antro plano aktorė taip pat už The Seduction of Joe Tynan ir ManhattanNew York Film Critics Circle apdovanojimas – Geriausia antro plano aktorė taip pat už The Seduction of Joe TynanNominacija – BAFTA apdovanojimas – Geriausia aktorė
|-
| 1981
| The French Lieutenant's Woman| Sarah/Anna
| BAFTA apdovanojimas – Geriausia aktorė Auksinis Gaublys – Geriausia draminio kino filmo aktorė  Los Angeles Film Critics Association apdovanojimas – Geriausia aktorė Nominacija – Oskaras – Geriausia aktorė
|-
|rowspan="2" | 1982
| Still of the Night| Brooke Reynolds
|
|-
| Sophie's Choice| Sophie Zawistowski
| Oskaras – Geriausia aktorėBoston Society of Film Critics apdovanojimas – Geriausia aktorėAuksinis Gaublys – Geriausia draminio kino filmo aktorėKansas City Film Critics apdovanojimas – Geriausia aktorė dalinasi su Julie Andrews už Victor VictoriaLos Angeles Film Critics Association apdovanojimas – Geriausia aktorėNYFCC apdovanojimasNational Board of Review apdovanojimas – Geriausia aktorėNational Society of Film Critics apdovanojimas – Geriausia aktorėNew York Film Critics Circle apdovanojimas – Geriausia aktorėNominacija – BAFTA apdovanojimas – Geriausia aktorė
|-
| 1983
| Silkwood| Karen Silkwood
| Kansas City Film Critics apdovanojimas – Geriausia aktorėNominacija – Oskaras – Geriausia aktorėNominacija – BAFTA apdovanojimas – Geriausia aktorėNominacija – Auksinis Gaublys – Geriausia draminio kino filmo aktorė
|-
| 1984
| Falling in Love| Molly Gilmore
| David di Donatello apdovanojimas – Geriausia užsienio aktorė
|-
|rowspan="2" | 1985
| Plenty| Susan Traherne
|
|-
| Out of Africa| Karen Blixen
| David di Donatello apdovanojimas – Geriausia užsienio aktorėKansas City Film Critics apdovanojimas – Geriausia aktorėLos Angeles Film Critics Association apdovanojimas – Geriausia aktorėNominacija – Oskaras – Geriausia aktorėNominacija – BAFTA apdovanojimas – Geriausia aktorėNominacija – Auksinis Gaublys – Geriausia draminio kino filmo aktorė
|-
| 1986
| Heartburn| Rachel Samstat
|
|-
| 1987
| Ironweed| Helen Archer
| Nominacija— Oskaras – Geriausia aktorė
|-
| 1988
| A Cry in the Dark| Lindy Chamberlain
| Australian Film Institute apdovanojimas – Geriausia aktorėGeriausios aktorės apdovanojimas (Kanų filmų festivalis)New York Film Critics Circle apdovanojimas – Geriausia aktorėNominacija – Oskaras – Geriausia aktorėNominacija – Auksinis Gaublys – Geriausia draminio kino filmo aktorė
|-
| 1989
| She-Devil| Mary Fisher
| Nominacija – Auksinis Gaublys – Geriausia muzikinio arba komedijinio kino filmo aktorė
|-
| 1990
| Postcards from the Edge| Suzanne Vale
|Nominacija – Oskaras – Geriausia aktorėNominacija – Auksinis Gaublys – Geriausia muzikinio arba komedijinio kino filmo aktorė
|-
| 1991
| Defending Your Life| Julia
|
|-
| 1992
| Death Becomes Her| Madeline Ashton
| Nominacija – Auksinis Gaublys- Geriausia muzikinio arba komedijinio kino filmo aktorė
|-
| 1993
| The House of the Spirits| Clara del Valle Trueba
|
|-
| 1994
| The River Wild| Gail Hartman
| Nominacija— Auksinis Gaublys – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Female Actor in a Leading Role
|-
| 1995
| The Bridges of Madison County| Francesca Johnson
| Nominacija – Oskaras – Geriausia aktorėNominacija – Auksinis Gaublys – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Female Actor in a Leading Role
|-
|rowspan="2"| 1996
| Before and After| Dr. Carolyn Ryan
|
|-
| Marvin's Room| Lee
| Nominacija – Chlotrudis apdovanojimas – Geriausia antro plano aktorėNominacija – Auksinis Gaublys – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Cast in a Motion Picture
|-
|rowspan="2" | 1998
| Dancing at Lughnasa| Kate 'Kit' Mundy
| Nominacija – Irish Film and Television apdovanojimai – Geriausia aktorė
|-
| Tai, kas svarbiausia| Kate Gulden
| Nominacija – Oskaras – Geriausia aktorėNominacija – Auksinis Gaublys – Geriausia draminio kino filmo aktorėNominacija – Satellite apdovanojimas – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Female Actor in a Leading Role
|-
|rowspan="2" | 1999
| Chrysanthemum| Narrator
|
|-
| Music of the Heart| Roberta Guaspari
| Nominacija – Oskaras – Geriausia aktorėNominacija – Auksinis Gaublys – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Female Actor in a Leading Role
|-
| 2001
| A. I. Artificial Intelligence| Blue Fairy
| (balsas)
|-
|rowspan="2" | 2002
| Adaptation. 
| Susan Orlean
| Chicago Film Critics Association apdovanojimas – Geriausia antro plano aktorėFlorida Film Critics Circle apdovanojimas – Geriausia antro plano aktorėAuksinis Gaublys – Geriausia kino filmo antro plano aktorėSoutheastern Film Critics Association apdovanojimas – Geriausia antro plano aktorėNominacija – Oskaras – Geriausia antro plano aktorėNominacija – BAFTA apdovanojimai – Geriausia antro plano aktorėNominacija – Broadcast Film Critics Association apdovanojimas – Geriausia antro plano aktorėNominacija – London Film Critics Circle Film apdovanojimas – Metų aktorėNominacija – Online Film Critics Society apdovanojimas – Geriausia antro plano aktorėNominacija – Phoenix Film Critics Society apdovanojimas – Geriausia antro plano aktorėNominacija – Phoenix Film Critics Society apdovanojimas – Best CastNominacija – Satellite apdovanojimas – Geriausia kino filmo antro plano aktorėNominacija – Screen Actors Guild apdovanojimas – Outstanding Performance by a Cast in a Motion Picture
|-
| The Hours| Clarissa Vaughan
| Sidabrinis lokys – Geriausia aktorė dalijasi su Julianne Moore and Nicole KidmanNominacija – BAFTA apdovanojimas – Geriausia aktorėNominacija – Auksinis Gaublys – Geriausia draminio kino filmo aktorėNominacija – Las Vegas Film Critics Society apdovanojimas – Geriausia antro plano aktorėNominacija – Phoenix Film Critics Society apdovanojimas – Best CastNominacija – Satellite apdovanojimas – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Cast in a Motion Picture
|-
| 2003
| Stuck on You| save
|
|-
|rowspan="2" | 2004
| The Manchurian Candidate| Eleanor Shaw
| Nominacija – BAFTA apdovanojimas – Geriausia antro plano aktorėNominacija – Auksinis Gaublys – Geriausia kino filmo antro plano aktorė
|-
| Lemony Snicket’s A Series of Unfortunate Events| Aunt Josephine
|
|
|-
| 2005
| Mano geriausias meilužis| Lisa Metzger, psichiatrė
|
|-
|rowspan="4" | 2006
| A Prairie Home Companion| Yolanda Johnson
| National Society of Film Critics apdovanojimas – Geriausia antro plano aktorė  taip pat už The Devil Wears PradaNominacija – Gotham apdovanojimai – Best Ensemble Cast
|-
| The Music of Regret| The Woman
| (trumpas miuziklas)
|-
| The Devil Wears Prada (filmas)| Miranda Priestly, vyriausioji redaktorė
| Auksinis Gaublys – Geriausia muzikinio arba komedijinio kino filmo aktorėLondon Film Critics Circle Film apdovanojimas – Metų aktorėNational Society of Film Critics apdovanojimas – Geriausia antro plano aktorė taip pat už A Prairie Home CompanionSatellite apdovanojimas – Geriausia muzikinio arba komedijinio kino filmo aktorėNominacija – Oskaras – Geriausia aktorėNominacija – BAFTA apdovanojimas – Geriausia aktorėNominacija – Broadcast Film Critics Association apdovanojimas – Geriausia aktorėNominacija – Chicago Film Critics Association apdovanojimas – Geriausia aktorėNominacija – Online Film Critics Society apdovanojimas – Geriausia aktorėNominacija – Screen Actors Guild apdovanojimas – Outstanding Performance by a Female Actor in a Leading RoleNominacija – MTV Movie Award – Geriausias piktadarys
|-
| The Ant Bully| Queen Ant
| (balsas)
|-
|rowspan="4"| 2007
| Dark Matter| Joanna Silver
|
|-
| Evening| Lila Wittenborn Ross
|
|-
| Rendition| Corrine Whitman, CŽV pareigūnė
|
|-
| Lions for Lambs| Janine Roth
|
|-
|rowspan="2" | 2008
| Mamma Mia!| Donna Sheridan
| Rembrandt apdovanojimas (NL) – Geriausia tarptautinė aktorėNational Movie apdovanojimas (UK) – Geriausias moters pasirodymasNominacija – Auksinis Gaublys – Geriausia muzikinio arba komedijinio kino filmo aktorėNominacija – Satellite apdovanojimas – Geriausia muzikinio arba komedijinio kino filmo aktorė
|-
| Doubt| Sister Aloysius Beauvier
|Broadcast Film Critics Association apdovanojimas – Geriausia aktorėIowa Film Critics apdovanojimas – Geriausia aktorėKansas City Film Critics Circle apdovanojimas – Geriausia aktorėNorth Texas Film Critics apdovanojimas – Geriausia aktorėPhoenix Film Critics Society apdovanojimas – Geriausia aktorėScreen Actors Guild apdovanojimas – Žymus pagrindinės aktorės pasirodymasWashington D. C. Area Film Critics Association apdovanojimas – Geriausia aktorėNominacija – Oskaras – Geriausia aktorėNominacija – BAFTA apdovanojimas – Geriausia aktorė Nominacija – Chicago Film Critics Association apdovanojimas – Geriausia aktorėNominacija – Auksinis Gaublys – Geriausia draminio kino filmo aktorėNominacija – London Film Critics Circle Film apdovanojimas – Metų aktorėNominacija – Satellite apdovanojimas – Geriausia draminio kino filmo aktorėNominacija – Screen Actors Guild apdovanojimas – Outstanding Performance by a Cast in a Motion Picture
|-
|rowspan=3|2009
| Julie ir Julia| Julia Child
| Boston Society of Film Critics apdovanojimas – Geriausia aktorėAuksinis Gaublys – Geriausia muzikinio arba komedijinio kino filmo aktorėNew York Film Critics Online apdovanojimas – Geriausia aktorėNew York Film Critics Circle apdovanojimas – Geriausia aktorė taip pat už The Fantastic Mr. FoxPhoenix Film Critics Society apdovanojimas – Geriausia aktorėSan Francisco Film Critics Circle apdovanojimas – Geriausia aktorėSoutheastern Film Critics Association apdovanojimas – Geriausia aktorėOklahoma Film Critics Circle apdovanojimas – Geriausia aktorėSatellite apdovanojimas – Geriausia muzikinio arba komedijinio kino filmo aktorėKansas City Film Critics Circle apdovanojimas – Geriausia aktorėNorth Texas Film Critics apdovanojimas – Geriausia aktorėBroadcast Film Critics Association apdovanojimas – Geriausia aktorė <small>(dalijasi su Sandra Bullock)Nominacija – Oskaras – Geriausia aktorėNominacija – Alliance of Woman Journalists apdovanojimas – Geriausia aktorėNominated – BAFTA apdovanojimas – Geriausia aktorėNominacija – Broadcast Film Critics Association apdovanojimas – Geriausia aktorėNominacija – Alliance of Woman Journalists apdovanojimas – Geriausia aktorėNominacija – Detroit Film Critics Society apdovanojimas – Geriausia aktorėNominacija – Screen Actors Guild apdovanojimas – Žymus pagrindinės aktorės pasirodymasNominacija – San Diego Film Critics Society apdovanojimas – Geriausia aktorėNominacija – Houston Film Critics Society apdovanojimas – Geriausia aktorėNominacija – Toronto Film Critics Association apdovanojimas – Geriausia aktorėNominacija – St Louis Gateway Film Critics Association apdovanojimas – Geriausia aktorėNominacija – Washington D. C. Area Film Critics Association – Geriausia aktorė
|-
| Fantastic Mr. Fox| Mrs. Fox
| (balsas) New York Film Critics Circle apdovanojimas – Geriausia aktorė<small> taip pat už Julie ir Julia|-
| It's Complicated| Jane
|Irish Film and Television apdovanojimas – Geriausia tarptautinė aktorė – Žmonių pasirinkimasNational Board of Review apdovanojimas – Geriausia aktorių grupėNominacija – Auksinis Gaublys – Geriausia aktorė – Muzikinis arba komedijinis kino filmas
|-
| 2010
| Higglety Pigglety Pop! or There Must Be More to Life| Jennie
| (balsas)
|-
| 2011
| The Iron Lady| Margaret Thatcher
| Oskaras – Geriausia aktorėAuksinis Gaublys – Geriausia draminio kino filmo aktorėBAFTA apdovanojimas – Geriausia aktorėAACTA Tarptautinis apdovanojimas – Geriausia aktorėDenver Film Critics Society apdovanojimas – Geriausia aktorėNew York Film Critics Circle apdovanojias – Geriausia aktorėNew York Film Critics Online apdovanojimas – Geriausia aktorėLondon Film Critics Circle apdovanojimas – Metų aktorėSoutheastern Film Critics Association apdovanojimas – Geriausia aktorėUK’s Annual Regional Film apdovanojimai – Geriausia aktorėNominacija – Alliance of Women Film Journalists apdovanojimas – Geriausia aktorėNominacija – Alliance of Women Film Journalists apdovanojimas – Aktorė, ignoruojanti amžių ir pagyvenusių žmonių diskriminacijąNominacija – Alliance of Women Film Journalists apdovanojimas – Moters ikonos apdovanojimasNominacija – Boston Society of Film Critics apdovanojimas – Geriausia aktorė(runner-up)Nominacija – Broadcast Film Critics Association apdovanojimas – Geriausia aktorėNominacija – Chicago Film Critics Association apdovanojimas – Geriausia aktrėNominacija – Dallas-Fort Worth Film Critics Association apdovanojimas – Geriausia aktorėNominacija – Detroit Film Critics Society apdovanojimas – Geriausia aktorėNominacija – Houston Film Critics Society apdovanojimas – Geriausia aktorėNominacija – Iowa Film Critics apdovanojimai – Geriausia aktorėNominacija – Irish Film & Television apdovanojimas – Geriausia tarptautinė aktorėNominacija – National Society of Film Critics apdovanojimas – Geriausia aktorėNominacija – Online Film Critics Society apdovanojimas – Geriausia aktorėNominacija – Toronto Film Critics Association apdovanojimas – Geriausia aktorėNominacija – Satellite apdovanojimas – Geriausia kino filmo aktorėNominacija – St. Louis Gateway Film Critics Association apdovanojimas – Geriausia aktorėNominacija – Vancouver Film Critics Circle apdovanojimas – Geriausia aktorėNominacija – Washington D.C. Area Film Critics Association apdovanojimas – Geriausia aktorėNominacija – Screen Actors Guild apdovanojimas – Žymus pagrindinės aktorės pasirodymas
|-
| 2013
|Hope Springs|Kate
|Nominacija- The 85th Academy Awards Geriausia aktorė
|-
| 2014
| Namų vyras| Altha
|
|-
|}

 Televizija 

 Teatras 

 Apdovanojimai ir nominacijos 

Meryl Streep yra nominuota Oskarui 17 kartų, daugiau nei bet kuris aktorius ar aktorė kino istorijoje, pradedant pirmąją nominacija 1979 m. už filmą „Elnių medžiotojas“. Iš viso ji nominuota 14 kartų kaip geriausia aktorė ir 3 kartus kaip geriausia antro plano aktorė.

Meryl taip pat rekordiškai daug kartų nominuota Auksiniui gaubliui (26 nominacijos ir 8 laimėjimai).

1998 m. Holivudo šlovės alėjoje buvo atidengta M. Streep vardo žvaigždė.

2003 m. César apdovanojimuose Prancūzijoje Meryl Streep gavo Honorary César''.

2004 m. Maskvos tarptautiniame filmų festivalyje Meryl Streep gavo Stanislavskio apdovanojimą už iškilius pasiekimus vaidyboje ir atsidavimą Stanislavskio mokyklos principams.

2004 m. M. Streep įteiktas AFI apdovanojimas už gyvenimo nuopelnus.

2009 m. Meryl suteiktas Prinstono universiteto garbės laipsnis.

2010 m. ji buvo priimta į Meno ir literatūros akademiją. Taip pat jai suteiktas garbės daktaro laipsnis Harvardo universitete.

Šaltiniai

Nuorodos 

 Oficiali Meryl Streep svetainė
 Meryl Streep fanų tinklalapis
 Meryl Streep svetainėje Internet Movie Database
 Meryl Streep  svetainėje Obuolys.lt

JAV aktoriai